नेकपा सुदूरपश्चिम प्रदेश स्रोतका अनुसार अझै भूगोल, लिङ्ग तथा अन्य राजनीतिक विषयलाई दृष्टिगत गरी थप दुईवटा राज्यमन्त्री थप्नुपर्ने पार्टी्भित्र बहस चलेको छ ।
भूमि व्यवस्था, कृषि तथा सहकारी र भौतिक पूर्वाधार विकास मन्त्रालयअन्तर्गत एक÷एकवटा राज्यमन्त्री थप्ने गरी पार्टी्भित्र छलफल चलेको बताइएको छ ।
प्रदेशको मन्त्रिपरिषद् समावेशी नभएको भन्दै आलोचना समेत हुँदै आएको छ । दुर्गम जिल्ला बझाङबाट प्रत्यक्ष निर्वा्चित विपना मल्ल प्रदेश भरिमा एक्लो निर्वा्चित महिला जनप्रतिनिधि हुनुहुन्छ ।
हाल मन्त्रिमण्डलमा समावेश भएका सबै महिला समानुपातिकबाट प्रतिनिधित्व गर्ने भएकाले प्रत्यक्ष निर्वा्चित, दुर्गम क्षेत्रको महिला मल्ललाई मन्त्रिमण्डलमा समावेश गर्नुपर्ने चौतर्फी दबाब पार्टी्भित्र सिर्जना भएको छ ।
त्यस्तै, सभामुख अर्जुनबहादुर थापा बझाङ र उपसभामुख निर्मला जोशी बडालले दार्चुलाबाट प्रतिनिधित्व गर्नुभएको थियो ।
प्रदेश सरकारका मुख्य न्यायाधिवक्ता कुलानन्द उपाध्यायका अनुसार प्रदेशसभा सदस्यहरूको जम्मा सङ्ख्याको २० प्रतिशतसम्म मन्त्रिमण्डल विस्तार गर्न सकिने संवैधानिक प्रावधान रहेको छ ।
५३ जना प्रदेशसभा सदस्य रहेको सुदूरपश्चिम प्रदेश सरकारको मन्त्रिमण्डलको आकार ११ सदस्यीय बनाउन सकिने मुख्य न्यायाधिवक्ता उपाध्यायले जानकारी दिनुभयो ।